stanford-oval/wikipedia huggingface dataset:
Poraus

Työmies poraa käsiporalla.
Poraus voi tarkoittaa paitsi työstömenetelmää (poraaminen) myös poraamalla valmistettua muotoa.
Poraaminen on lastuava työstömenetelmä, jossa tehdään reikä johonkin materiaaliin pyörittämällä joko työkalua tai työkappaletta valmistettavan reiän akselin ympäri. Poraamiseen käytettävää työkalua kutsutaan joko poraksi tai puhekielessä myös poranteräksi. Poraa pyöritetään porakoneella.
Porakoneella suoritettavassa porauksessa työkalu pyörii reiän akselin ympäri ja syöttöliike on akselin suuntainen. Reikiä voidaan porata myös sorveissa, jolloin pora on paikallaan ja työkappale pyörii reiän akselin ympäri. Tällöin työkappale on kiinnitetty pyörivään istukkaan ja pora kärkipylkkään tai työkalurevolveriin. Poran lineaariliikkeellä saadaan aikaan syöttö.
Tarkan reiän poraaminen edellyttää aina terävää poraa, mutta poran terävyydellä on sitä suurempi merkitys, mitä pehmeämpää materiaalia porataan.
Metallien poraaminen

Porausmenetelmän valintaan vaikuttavia tekijöitä ovat halutun reiän syvyys ja halkaisija sekä porattava materiaali. Työstöparametrit, syöttö sekä kierrosnopeus, valitaan työkappaleen ja poran materiaalien perusteella. Poraaminen voidaan tehdä joko kuivana tai lastuamisnestettä käyttäen. Joissakin porausmenetelmissä lastuamisnesteen syöttäminen sekä lastun poisto tapahtuu poran sisälle tehtyjen kanavien avulla.
Poratun reiän halkaisijan tarkentamiseksi ja pinnankarheuden parantamiseksi voidaan käyttää väljentämistä, kalvintaa tai avartamista. Tarkkojen toleranssireikien valmistaminen edellyttää yleensä jonkun viimeistelymenetelmän käyttöä. Poraamisen yhteydessä valmistetaan monesti erilaisia muotoupotuksia (esimerkiksi senkkaus) ja tasauksia, joko erillisellä tai poraan integroidulla työkalulla.
Puun poraaminen

Puuta voidaan porata myös metallien poraamiseen tarkoitetuilla pikateräsporilla, mutta puun syyrakenteesta ja pehmeydestä johtuen metalliporalla ei saavuteta kovin siistiä reikää. Varsinaisessa puuporassa on yleensä keskipiikki joka estää terän "vaeltamisen" ja ulkokehällä leikkuusärmä joka katkaisee puun kuidut ennen varsinaista lastuamista. Koska puu on pehmeämpää ja huokoisempaa kuin metallit, sen poraamiseen tarvitaan huomattavasti pienempiä työstövoimia. Liian suuren kierrosnopeuden käyttö suhteessa syöttöön ja etenkin tylsän terän käyttäminen voi aiheuttaa puun palamista kitkalämmön vaikutuksesta.
Muovien poraaminen

Muoveja porataan yleensä pikateräksisillä metalliporilla. Muovit sulavat tai palavat usein helposti joten muoveja porattaessa kitkalämpö on minimoitava käyttämällä riittävän suurta syöttöä ja teräviä työkaluja. Toisaalta jotkut muovit ovat hauraita (akryyli, polystyreeni) ja murtuvat helposti liian suurta työstövoimaa käytettäessä. Näin saattaa käydä, kun tylsää työkalua käytettäessä syötön pieneneminen ja muovin sulaminen yritetään estää työstövoimaa lisäämällä. Porattaessa muoveja tavallisella metalliporalla, poran lastukanavien reunat saattavat tarttua muoviin tehokkaasti ja "imeä" poraa ruuvimaisesti haluttua syöttöä suuremmalla nopeudella. Näin voi käydä etenkin sitkeitä muoveja sähkökäyttöisellä käsiporakoneella porattaessa. Tästä aiheutuvat suuret lastuamisvoimat voivat irrottaa työkappaleen kiinnikkeestään tai reiästä voi tulla haluttua syvempi tai sen laatu voi muuten kärsiä.
Mikroporaus

Mikroporaus tarkoittaa poraamista, jossa reiät ovat alle 0,5 mm. Näin pienen reiän poraaminen on vaikeaa, koska ohuen poran sisälle ei voida valmistaa poran jäähdyttämiseksi tarvittavia jäähdytysnestekanavia ja poran kierrosnopeuden on oltava suuri. Ohut pora katkeaa helposti ja lastujen poisto pienestä reiästä on myös ongelma.
Porakoneet

Porakoneita on hyvin erilaisia ja erikokoisia. Tavalliselle kuluttajalle tutuin lienee sähkökäyttöinen käsiporakone, jossa on käytännössä vain moottori sekä alennusvaihde. Tällaisella porakoneella sekä syöttö, että paikoitus tehdään käsillä tukemalla.
Yksinkertaisimmissa pylväsporakoneissa syöttöliike saadaan käsivivun avulla, mutta liike on tuettu sivusuunnissa. Suurimmissa koneissa voidaan porata joko käsisyötöllä tai konesyötöllä. Kovametallisten työkalujen yleistyessä massatuotannossa vanhat porakoneet ovat osoittautuneet tehottomiksi. Niissä ei ole mahdollisuutta suuriin pyörimisnopeuksiin, koneissa ei ole portaattomia syöttöjä eikä pyörimisnopeuksia ja koneet ovat rakenteellisesti liian heikkoja, jolloin värähtelyt ja muodonmuutokset aiheuttavat vaikeuksia lastuamisessa. NC- ohjaus porakoneilla tekee reikien piirrottamisen ennen työstöä osin tarpeettomaksi.
Telangana

| Telangana> Intian osavaltiot ja territoriot |
| --- | --- |
 Sijainti
Valtio:  Intia
Osavaltioksi:  2014
Hallinto:  
 – hallinnollinen keskus:  Hyderabad
 – suurin kaupunki:  Hyderabad
 – osavaltion pääministeri:  Kalvakuntla Chandrashekar Rao
Pinta-ala:  114 840 km² (12.)
Väkiluku:  35 miljoonaa (12.)
Kielet:  telugu, urdu
Lyhenteet:  
 – ISO 3166:  TG
 
Verkkosivu
Telangana (teluguksi తెలంగాణ, Telaṅgāṇa, urduksi ‏تلنگانہ‎, Tilangānah) on osavaltio Intian eteläosassa. Siellä asuu noin 35 miljoonaa asukasta. Osavaltio jakautuu kymmeneen piirikuntaan.
Kesäkuuhun 2014 asti Telangana kuului Andhra Pradeshin osavaltioon, josta se irtautui 1950-luvulla alkaneen kampanjoinnin tuloksena. Irtautumisen kannattajien mukaan Andhra Pradeshin hallitus ei ollut riittävästi huomioinut rannikkoalueita köyhempää Telanganan aluetta. Osavaltion irtautumispyrkimysten vuoksi alueella koettiin pahoja levottomuuksia vuosina 1969–1972. Levottomuudet kiihtyivät jälleen vuonna 2009, jonka joulukuussa Intian sisäministeri P. Chidambaram ilmoitti periaatepäätöksestä uuden osavaltion perustamiseksi. Intian hallitus hyväksyi Telanganan irtautumisen Andhra Pradeshista 30. heinäkuuta 2013. Telanganan puolelle jäänyt Hyderabad pysyy molempien osavaltioiden pääkaupunkina vähintään kymmenen vuotta, kunnes Andhra Pradesh on saanut kehitettyä itselleen uuden pääkaupungin. Telanganan ensimmäiseksi pääministeriksi valittiin Kalvakuntla Chandrashekar Rao.
Telanganan piirikunnat

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Lyhenne | Piirikunta | Pääkaupunki | Väestö (2011) | Ala (km²) | Tiheys (/km²) | Kotisivu |
| AD | Adilabad | Adilabad | 2,737 milj. | 16 105 | 170 | http://adilabad.nic.in/ (Arkistoitu – Internet Archive) |
| HY | Hyderabad | Hyderabad | 4,010 milj. | 18 480 | 217 | http://hyderabad.nic.in/ |
| KA | Karimnagar | Karimnagar | 3,811 milj. | 11 823 | 322 | http://karimnagar.nic.in/ |
| KH | Khammam | Khammam | 2,798 milj. | 16 029 | 175 | http://khammam.nic.in/ |
| MA | Mahbubnagar | Mahbubnagar | 4,042milj. | 18 432 | 219 | http://mahabubnagar.nic.in/ |
| ME | Medak | Sangareddi | 3,031 milj. | 9 699 | 313 | http://medak.nic.in/ |
| NA | Nalgonda | Nalgonda | 3,483 milj. | 14 240 | 245 | http://nalgonda.nic.in/ |
| NI | Nizamabad | Nizamabad | 2,552 milj. | 7 956 | 321 | http://nizamabad.nic.in/ |
| RA | Rangareddi | Hyderabad | 5,296 milj. | 7 493 | 707 | http://rangareddy.nic.in/ |
| WA | Warangal | Warangal | 3,522 milj. | 12 846 | 274 | http://warangal.nic.in/ |
Osavaltio ja sen kymmenen piirikuntaa kartalla.
Tapani Eskola

Tapani Eskola (11. syyskuuta 1933 Helsingin maalaiskunta – 19. heinäkuuta 2012 Helsinki) oli suomalainen arkkitehti ja Arkkitehti-lehden päätoimittaja.
Arkkitehdiksi valmistunut ja filosofisista pohdiskeluista kiinnostunut Eskola väitteli eläkkeelle jäätyään tekniikan tohtoriksi 2005 aiheena Arkkitehtuuri käsitteenä. Arkkitehtonis-filosofinen tutkimus rakennuksesta modernissa.
Eskolan isä oli taidemaalari Uuno Eskola.
Julkaisuja

Säästäkää Suomenlahti, Suomen arkkitehtiliitto, 1972
Arkkitehtuuri käsitteenä. Arkkitehtonis-filosofinen tutkimus rakennuksesta modernissa (väitöskirja)
Tenchin kieli

| Tench |
| --- | --- |
Muu nimi:  tenis
Tiedot
Alue:  Papua-Uusi-Guinea
Virallinen kieli:  ei virallista asemaa
Puhujia:  50
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet
 Ohje 
Tenchin kieli (tench) on austronesialainen kieli, jota puhuu noin 50 ihmistä Tenchin saarella Papua-Uudessa-Guineassa. Tench kuuluu malaijilais-polynesialaisiin kieliin, keski- ja itä-malaijilais-polynesialaisten kielten itäiseen ryhmään ja edelleen oseanialaisiin kieliin sekä St Matthias -saarten kieliin.
Tampereen Messu- ja Urheilukeskus

Pirkkahalli (A-halli)
Tampereen Messu- ja Urheilukeskus (engl. Tampere Exhibition and Sports Center, TESC) on vuonna 1985 avattu, nykyisin viisi hallia käsittävä monitoimikeskus, joka sijaitsee Tampereella Härmälän kaupunginosassa entisen Härmälän lentokentän alueella ja Pirkkalan rajan tuntumassa. Messu- ja Urheilukeskus toimii yleisurheilun ja jalkapallon harjoittelu- ja kilpailuareenana sekä messujen, kokousten ja konserttien pitopaikkana. Keskuksessa harjoittelevat mm. SPL:n Tampereen piirin seurat ja Tampereen Pyrintö ry. Tampereen kaupunki omistaa hallin osakkeista noin 65 prosenttia ja Tampereen Messut loput.
Tampereen Messu- ja Urheilukeskus Oy perustettiin vuonna 2005. Sen omistavat Tampereen kaupunki ja Tampereen Messut Oy. Messuohjelmistossa on 20 messutapahtumaa sekä ammattilaisille että suurelle yleisölle. TESCin tilaisuuksissa käy vuosittain lähes miljoona ihmistä.
Tampereen Messu- ja Urheilukeskus on myös yleisurheilun, jalkapallon, futsalin ja salibandyn harjoittelu- ja kilpailukeskus. TESCissä on muun muassa 300-metrinen, kuusiratainen juoksurata ja täysimittainen jalkapallokenttä. Suurimman hallin katsomoon mahtuu 1 500 henkeä.
Messu- ja Urheilukeskuksen hallit

A-halli eli Pirkkahalli on vuonna 1985 valmistunut jalkapallon sekä yleisurheilun juoksu- ja hyppylajien harjoittelupaikka. Kentän keskiosassa on tekonurmi, jota kiertää 6-ratainen, 300 metriä pitkä juoksurata. A-hallin katsomoon mahtuu 1 500 henkilöä.
B-halli on vuonna 1927 valmistunut yleisurheilun heittolajien ja voimistelun harjoitteluhalli.
C-halli on vuonna 1998 valmistunut jalkapallon harjoitushalli, jossa on täysimittainen tekonurmikenttä.
D-halli on vuonna 2006 valmistunut futsalin ja salibandyn harjoitussali.
E-halli eli TähtiAreena on vuonna 2013 valmistunut halli, jossa on pidetään messuja, konsertteja ja yritystapahtumia. Halliin mahtuu 3 100 hengen konserttiyleisö.
Aiheesta muualla

Kuvia tai muita tiedostoja aiheesta Tampereen Messu- ja Urheilukeskus Wikimedia Commonsissa
Tampereen Messu- ja Urheilukeskus Oy
Esittely kaupungin sivuilla
Esittely Tampereoppaassa (Arkistoitu – Internet Archive)
Kuva D- ja C-hallista sekä Leonardo muistomerkistä (Kimmo Kaivanto) (Arkistoitu – Internet Archive)
Panoraamakuvia Tampereen Messu- ja Urheilukeskuksen sisätiloista – Virtuaalinen Tampereen kaupunkiopas: VirtualTampere.com
Tendai

Tendai eli Tendai-shū on Japanissa syntynyt Mahayana-buddhalaisuuden lahko.
Se kehittyi Tiantai-buddhalaisuudesta, jonka toi Japaniin vuonna 806 Saichō, Kiinassa opiskellut japanilaismunkki. Hänen Hieivuorelle perustamastaan temppelistä kehittyi Tendai-buddhalaisuuden keskus. Tiantai-suunnan lisäksi siihen sekoittui vaikutteita Zen-filosofiasta sekä esoteerisyyttä. Saichōn kuoleman jälkeen liike jakaantui kahten kilpailevaan suuntaan joista tuli  nimiltään Sammon ja  Jimon.
Perusfilosofialtaan Tendai toistaa Tiantain oppeja. Keisari Kanmu oli tärkeä Tendai-lahkon suojelija. Tendai-luostarikompleksin ja vuoren juurella olevan uuden pääkaupungin keisarillisen hovin välille kehittyi tiivis suhde, ja Tendai painottikin opeissaan uskollisuutta keisaria ja valtiota kohtaan.
Superman Returns (videopeli)

| Superman Returns |
| --- | --- |

Kehittäjä:  EA Tiburon
Julkaisija:  Electronic Arts
Jakelija:  Warner Bros. Interactive Entertainment
Säveltäjä:  Colin O'Malley
Pelimoottori:  RenderWare
Julkaistu:  22. marraskuuta 2006
Lajityyppi:  Toimintapeli
Pelimuoto:  Yksinpeli
Alusta:  Xbox 360, PlayStation 2, Xbox, Nintendo DS
Jakelumuoto:  DVD
Lisää peliartikkeleitaVideopelien teemasivulla
Infobox OK  : 
Superman Returns on vuoden 2006 marraskuussa julkaistu videopeli, joka perustuu DC Comicsin supersankariin Teräsmieheen ja samannimiseen elokuvaan Superman Returns. Pelin julkaisi EA Tiburon Xbox 360:lle, PlayStation 2:lle, Xboxille ja Nintendo DS:lle.
Pelattavuus

Pelaaja pelaa pelin päähahmolla Teräsmiehellä yrittäen pelastaa Metropolisin asukkaita, estää luonnon katastrofeja, sekä taistellen rikollisia vastaan. Käytössä on Teräsmiehen voimista laserkatse, jääpuhallus, haavoittumattomuus, lentäminen ja nopeus. Kaksi viimeistä kykyä ovat kuitenkin rajoitettuja kestävyysmittarin mukaisesti. Pelaaja voi myös hetkellisesti pelata Bizarrolla.
Päätehtävien ohella pelissä voi pelastaa siviilejä ja pelastaa ihmisiä palavista rakennuksista. Varsinaisien tehtävien aikana Teräsmies saa vastaansa ei elokuvassa esiintyviä superrikollisia, kuten Metallo, Mongul ja Mxyzptlk. Lex Luthor on pelin lopussa merkittävässä roolissa.
Äänirooleissa

| 0 | 1 | 2 |
| --- | --- | --- |
|  Brandon Routh  | … |  Teräsmies   |
|  Kate Bosworth  | … |  Lois Lane   |
|  Kevin Spacey  | … |  Lex Luthor   |
|  Parker Posey  | … |  Kitty Kowalski   |
|  Sam Huntington  | … |  Jimmy Olsen   |
|  John DiMaggio  | … |  Bizarro   |
|  Todd Williams  | … |  Mongul, sivuäänet   |
|  Peter Lurie  | … |  Riot   |
|  Holly Fields  | … |  toimittaja   |
|  Dwight Schultz  | … |  Mxyzptlk   |
|  John Billingsley  | … |  Metallo   |
Aiheesta muualla

Pelin virallinen sivusto (englanniksi)
Tapiolan jalkapallostadion

Tapiolan jalkapallostadion on Espoon Tapiolan urheilupuistoon suunnitteilla oleva jalkapallostadion, joka tulisi FC Hongan käyttöön.
Liikunnan ja urheilun lisäksi puistoon tulee palveluita ja asuntoja. Erityistä huomiota kiinnitetään puiston ilmastovaikutuksiin. Kulkuyhteydet urheilupuistoon ja sen läpi suunnitellaan sujuviksi etenkin kävelijöille, pyöräilijöille ja joukkoliikenteen käyttäjille. Urheilupuiston ideointiin ovat osallistuneet asukkaat ja muut puiston käyttäjät.
Tadeusz Iwaniec

Tadeusz Iwaniec (s. 9. lokakuuta 1947 Elbląg) on puolalaissyntyinen yhdysvaltalainen matemaatikko ja professori. Hän on eräs geometrisen analyysin tutkimuksen kansainvälisesti huomatuimpia edustajia. Hän on toiminut Syracusen yliopistossa matematiikan professorina vuodesta 1986.
Tadeusz Iwaniecin kaksoisveli Henryk Iwaniec on myös matemaatikko.
Akateeminen ura

Tadeusz Iwaniec opiskeli matematiikkaa Varsovan yliopistossa ja valmistui sieltä vuonna 1971 maisteriksi kunniamaininnoin. Tohtoriksi hän väitteli Varsovan yliopistossa vuonna 1975. Hänen väitöskirjansa ohjaajana toimi professori Bogdan Bojarski (s. 1931). Valmistuttuaan Ivaniec jatkoi tieteellistä uraansa post doc -tutkijana Varsovan yliopistossa ja hankki samalla pätevyyden hoitaa professuuria (engl. habilitation). Hän saavutti tämän pätevyyden vuonna 1979.
Akateeminen ura > Professoriksi

1980-luvulla Iwaniec sai ensimmäisen nimityksen professorina. Vuosina 1981–1983 hän toimi apulaisprofessorina puolalaisessa tiedeakatemiassa. Vuonna 1983 hän aloitti uransa Yhdysvalloissa. Sittemmin hän on saanut maan kansalaisuuden. Aluksi hän toimi Michiganin yliopiston vierailevana matematiikan professorina 1983–1984. Sitten hän työskenteli 1984–1985 vierailevana professorina Teksasin yliopistossa. Hän toimi sen jälkeen vielä 1985–1986 Courant Instituten vierailevana professorina.
Vuonna 1986 Iwaniec nimitettiin vakinaiseksi matematiikan professoriksi Syracusen yliopistoon. Hän on vuodesta 1996 pitänyt hallussaan Syracusen yliopistossa niin kutsuttua John Raymond French -oppituolia (matematiikan professuuri; engl. John Raymond French Distinguished Professor of Mathematics). Vuosina 2010–2012 Iwaniec toimi FiDiPro-professorina Helsingin yliopistossa. Hän opetti siellä kvasikonformikuvausten geometriaa ja epälineaariseen elastisuuteen liittyviä matemaattisia malleja. Opetustyön ohella Iwaniec teki Suomessa matematiikan tutkimusta.
Iwaniec on ohjannut kymmenen väitöskirjaa ja sen lisäksi yhdessä ollut toisena ohjaajana kuudessa väitöskirjassa. Eräs hänen oppilaistaan on professori Jani Onninen.
Tutkimusura

Iwaniecin keskeinen ala matemaatikkona on geometrinen analyysi. Hän on tutkinut varsinkin siihen liittyviä epälineaarisia osittaisdifferentiaaliyhtälöitä ja niiden sovelluksia. Hän on julkaissut tieteellisiä artikkeleita mm. kvasikonformikuvauksia käsittelevistä tutkimuksistaan. Vuonna 2001 hän julkaisi G. Martinin kanssa monografian geometrisesta funktioteoriasta ja epälineaarisesta analyysistä.
FiDiPro-professorina Iwaniec johti Suomessa tutkimushanketta, jossa matemaattisen analyysin sovelluksia pyrittiin hyödyntämään matemaattisessa fysiikassa ja biologiassa. Hänen tutkimuksiensa tuloksia on sovellettu mm. matemaattisessa materiaalitieteessä ja tilastollisessa fysiikassa. Niiden sovelluksia on myös käytetty hyödyksi lääketieteellisessä tutkimuksessa kuvantamismenetelmien kehittämisessä eli niin kutsutun tomografian alueella.
Huomionosoitukset

Tieteellisten ansioidensa johdosta Iwaniec on saanut useita tunnustuksia ja palkintoja. Vuonna 1980 hän sai puolalaisen tiedeakatemian presidentin tunnustuspalkinnon. Hänet palkittiin New Yorkissa 1997 matematiikan alan Alfred Jurzykowski-palkinnolla. Vuonna 2002 Iwaniec sai Pariisissa myönnetyn Institut Henri-Poincare Gauthier-Villarsin palkinnon edellisenä vuonna (2001) julkaisemastaan tutkimuksesta, joka käsitteli kvasiharmonisia kenttiä.
Opetuksellisista ansioista myönsivät vuonna 2002 Syracusen yliopiston filosofian ja luonnontieteen colleget Iwaniecille William Wasserstrom-palkinnon (engl. William Wasserstrom Prize of The Colleges of Arts and Sciences). Opetuksen ja tutkimustyön saavutuksista hän sai vuonna 2008 Syracusen yliopiston kanslerin myöntämän erityisen tunnustuspalkinnon (engl. Chancellor's Citation for Faculty Excellence and Scholarly Distinction).
Vuodesta 1998 Iwaniec on ollut Italian matemaattisten tieteiden ja fysiikan akatemian jäsen. Suomalainen tiedeakatemia kutsui hänet jäsenekseen vuonna 2012.
Helsingin yliopiston filosofinen tiedekunta promovoi Iwaniecin kunniatohtoriksi toukokuussa 2007.
Tanja Ribič

Tanja Ribič
Tanja Ribič (s. 28. kesäkuuta 1968) on slovenialainen laulaja ja näyttelijä. Hän edusti maataan Euroviisuissa vuonna 1997 laululla "Zbudi se" ja sijoittui kymmenenneksi. Hän on naimisissa näyttelijä ja elokuvaohjaaja Branko Đurićin kanssa.
Näyttelijänä Ribič on esiintynyt muun muassa elokuvassa Kajmak in marmelada (2003).
Aiheesta muualla

Tanja Ribič Internet Movie Databasessa. (englanniksi)
Taigapunavarpunen

| Taigapunavarpunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Punavarpuset Carpodacus
Laji::  roseus
Kaksiosainen nimi
 Carpodacus roseus  (Pallas, 1776) 
Katso myös
   Taigapunavarpunen Wikispeciesissä   Taigapunavarpunen Commonsissa 
Infobox OKNimi-testi OKIUCN-testi OK: 
Taigapunavarpunen (Carpodacus roseus) on peippojen heimoon kuuluva varpuslintu.
Levinneisyys

Taigapunavarpusta tavataan pesivänä Venäjän itäosissa ja Mongoliassa sekä talvehtivana etelämpänä Venäjällä, Kazakstanin itäosissa, Kiinassa, Pohjois- ja Etelä-Koreassa ja Japanissa. Lajin kannankehitys on vakaa, ja se on luokiteltu elinvoimaiseksi.
Taekwondo kesäolympialaisissa 2020 – miesten 80 kg

Miesten 80 kg painoluokka taekwondossa Tokion olympialaisissa 2020 kilpailtiin 26. heinäkuuta Makuhari Messe Hall A:ssa. Kilpailuun osallistui 16 taekwondoinia.
Olympiaturnauksen voitti Venäjän olympiakomiteaa edustanut Maksim Hramtsov, joka voitti loppuottelussa jordanialaisen Saleh Al-Sharabatyn 20–9. Kroatialainen Toni Kanaet ja egyptiläinen Seif Eissa saivat pronssimitalit.
Karsinnat

Viisi urheilijaa valittiin World Taekwondon rankingin perusteella. Yksi urheilija valittiin World Taekwondo Grand Prixin kautta. Näiden jälkeen järjestettiin maanosien omia karsintaturnauksia. Näihin sai osallistua vain sellaiset maat, joiden urheilijoita ei ollut päässyt olympiaturnaukseen korkeintaan yksi rankingin tai Grand Prix'n kautta. Aasiasta, Afrikasta, Euroopasta ja Amerikasta valittiin kaksi urheilijaa ja Oseaniasta yksi urheilija. Näiden lisäksi isäntämaa Japani sai nimetä yhteensä kaksi miesurheilijaa johonkin painoluokkaan, jos muita karsintareittejä pitkin olympiaturnaukseen pääsi alle neljä urheilijaa. Tämän jälkeen kansainvälinen olympiakomitea lähetti neljä kutsua sellaisiin painoluokkiin, joihin Japani ei ollut käyttänyt isäntämaapaikkoja.
| Karsintatapa | Ajankohta | Paikat | Taekwondoin(it) |
| --- | --- | --- | --- |
| Ranking | 9. joulukuuta 2019 | 5 6 |  Maksim Hramtsov (ROC2)    Milad Beigi (AZE)    Cheick Sallah Cisse (CIV)    Nikita Rafalovich (UZB)    Raúl Martínez (ESP)    Toni Kanaet (CRO) |
| WT Grand Prix | 6. – 7. joulukuuta 2019 | 1 0 |  |
| Afrikka | 22. – 23. helmikuuta 2020 | 2 |  Seif Eissa (EGY)    Achraf Mahboubi (MAR) |
| Oseania | 29. helmikuuta 2020 | 1 |  Jack Marton (AUS) |
| Amerikka | 11. – 12. maaliskuuta 2020 | 2 |  Ícaro Miguel Soares (BRA)    Moisés Hernández (DOM) |
| Eurooppa | 7.–9. toukokuuta 2021 | 2 |  Simone Alessio (ITA)    Richard Ordemann (NOR) |
| Aasia | 14.–15. toukokuuta 2021 | 2 |  Saleh Al-Sharabaty (JOR)    Liu Wei-ting (TPE) |
| Isäntämaa/kutsu |  | 1 |  Faysal Sawadogo (BUR) |
Kilpailu > Keräilyerät

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | 1. kierros | 1. kierros |  |  | Pronssiottelu | Pronssiottelu |
 
 : 
 : 
 : 
|   |  |  |  |  |   |   |
|   |  |  |  |  |   |   |
|   |  |  |  |  |   Nikita Rafalovich (UZB)  |  18  |
|   |   |   |  |  |   Nikita Rafalovich (UZB)  |  18  |
|   |   |   |  |  |   Toni Kanaet (CRO)  |  24  |
|   |   Faysal Sawadogo (BUR)  |  10  |  |  |   Toni Kanaet (CRO)  |  24  |
|   |   Faysal Sawadogo (BUR)  |  10  |  |  |  |  |
|   |   Toni Kanaet (CRO)  |  30  |  |  |  |  |
|   |   Toni Kanaet (CRO)  |  30  |  |  |  |  |
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | 1. kierros | 1. kierros |  |  | Pronssiottelu | Pronssiottelu |
 
 : 
 : 
 : 
|   |  |  |  |  |   |   |
|   |  |  |  |  |   |   |
|   |  |  |  |  |   Seif Eissa (EGY)  |  12  |
|   |   |   |  |  |   Seif Eissa (EGY)  |  12  |
|   |   |   |  |  |   Richard Ordemann (NOR)  |  4  |
|   |   Richard Ordemann (NOR)  |  25  |  |  |   Richard Ordemann (NOR)  |  4  |
|   |   Richard Ordemann (NOR)  |  25  |  |  |  |  |
|   |   Achraf Mahboubi (MAR)  |  10  |  |  |  |  |
|   |   Achraf Mahboubi (MAR)  |  10  |  |  |  |  |
Telus Sky

| Telus Sky |
| --- | --- |
 Telus Sky toukokuussa 2019.
Tiedot
Sijainti:  110-124 7th Avenue SW, Calgary, Kanada
Rakennettu:  2015–2019
Käyttötarkoitus:  asuin- ja toimistorakennus
Tila:  valmis
Yritykset
Arkkitehti:  Bjarke Ingels Group
Kehittäjä:  Allied Properties REIT; Westbank Projects Corporation
Omistaja:  Westbank Projects Corporation
Tekniset tiedot
Kerroksia:  59
Korkeus
Kattokorkeus:  225,4 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Telus Sky on Calgaryssä Kanadassa sijaitseva asuin- ja toimistokäytössä oleva pilvenpiirtäjä. Rakennuksen korkeus on 225 metriä, ja siinä on 59 kerrosta. Rakennus on saanut energiaystävällisyydestään platinatason LEED-sertifikaatin. Rakennuksen suunnitteli arkkitehtitoimisto Bjarke Ingels Group.
Taekwondo kesäolympialaisissa 2020 – miesten 58 kg

Miesten 58 kg painoluokka taekwondossa Tokion olympialaisissa 2020 kilpailtiin 24. heinäkuuta Makuhari Messe Hall A:ssa. Kilpailuun osallistui 16 taekwondoinia.
Olympiakultaa voitti italialainen Vito Dell’Aquila, joka voitti loppuottelussa tunisialaisen Mohamed Khalil Jendoubin 16–12. Pronssia saavuttivat Venäjän olympiakomiteaa edustanut Mihail Artamonov ja hallitseva maailmanmestari Jang Jun.